Stor interesse for billetter Som forventet har AaB været udsat for en enorm interesse for at se holdets kampe i Champions League. AaB møder de engelske mestre og forsvarende Champions League mestre Manchester United, de skotske mestre fra Celtic FC, samt sidste sæsons toer i den spanske liga Villareal CF. Billetter sæsonkortindehavere Mandag d. 8.9. tirsdag 9.9. og onsdag d. 10.9. Udelukkende billetsalg for sæsonkortindehavere i AaB Fodbold. Alle med et gyldigt sæsonkort til AaB Fodbold for sæsonen 2008/2009 har forkøbsret til én billet pr. kamp pr. sæsonkort. Købet skal ske ved fremvisning af gyldigt sæsonkort i AaB Sport&Fashion, Kennedy Arkaden, Aalborg. Forkøbsretten til alle tre kampe skal udnyttes på én gang. Grundet det store presseopbud, samt regler fra UEFA, er det ikke muligt for alle sæsonkortholdere at have forkøbsret til samme plads som man normalt disponerer over til SAS Liga-kampe. Alle billetter til alle tre kampe er siddepladser. AaB Sport&Fashion i Kennedy Arkaden har disse tre dage åbent i tidsrummet 10.00-19.00. Billetter tíl fanklubben Torsdag d. 11/9 og fredag d. 12/9 Billetsalg for medlemmer af AaB's officielle fanklub AaB Support Club. Billetter til supportklubben AaB Support Club råder over et begrænset antal billetter til de tre kampe. For nærmere information om salg af billetter til ASC-medlemmer, se venligst nyhed på www.aab-support-club.dk senere. Øvrigt billetsalg Eventuelt resterende billetter sælges efterfølgende. Nærmere information herom vil blive gjort tilgængelig på aabsport.dk fredag den 12.9. Billetsalg til gæstende klubbers fans Alle billetter til fans af gæstende klubber vil blive solgt gennem de pågældende gæstende klubber. Ingen billetter til gæstende fans vil blive solgt direkte fra AaB. Ønsker man således billet til den gæstende fansektion bedes man kontakte den pågældende klub for nærmere information herom. Begrænset kapacitet På grund af UEFA's regler er kapaciteten på Energi Nord Arena til de tre hjemmekampe begrænset.

Referat:
Salget til AaBs kampe i Champions League gruppespillet, starter på mandag.